Barry Hay
Barry Andrew Hay (Faizabad, Yndia, 16 augustus 1948) is in Nederlânsk sjonger en gitarist. Hy is bekend as de sjonger fan de Golden Earring.

Karriêre

Golden Earring (1967-2021)
Yn de rin fan de jierren 60 waard Barry Hay sjonger by de Haagske band The Haigs, in popgroep mei wat rûgere muzyk. Yn 1967 waard Hay frêge om Frans Krassenburg te ferfangen by de Golden Earring. In jier letter, yn 'e simmer fan 1968, waard de tsiende single fan de Golden Earring, Dong dong di ki di ki dong, de earste nûmer 1-hit fan de band. Noch fjouwer nûmer 1-hits folgen. Mei de Golden Earring brocht Hay 22 studio-albums en tsien live-albums út.

Solo karriêre
Al fanôf de jierren 70 is Hay op de mominten dat it wat rêstiger is mei de Golden Earring as solo-artyst dwaande. Hy hat solo fjouwer studio-albums útbrocht.

Flying V Formation
Fan 2012 ôf begûn Hay in twadde projekt. Mei in tal jongere muzikanten begûn er de Flying V Formation. Mei dit projekt hat Hay oant no ta ien studio-album útbrocht.

Priveelibben
Hay waard yn Faizabad, Yndia, berne as soan fan de Skotske kolonel Philip Aubrey Hay en in Nederlânske mem. Nei't syn âlden by inoar wei giene  doe't Barry 8 jier âld wie, kaam er mei syn mem nei Nederlân. Yn syn jeugd siet er op in Ingelsktalich ynternaat. Dêrnei folge er in oplieding oan de keunstakademy. Barry Hay boaske op 22 febrewaris 1992 mei Sandra Bastiaan, it pear hat twa dochters.

Diskografy

Albums

Golden Earring
Nederlânsk gitarist
Nederlânsk sjonger
Nederlânsk rockartyst‎
Nederlânsk hardrockartyst‎
Persoan berne yn 1948